Številka: 03215-5/2015-3

Datum: 28. 12. 2015

## ZAPISNIK

7. seje Odbora za stanovanjsko politiko (v nadaljevanju: Odbor), ki je bila v torek, 1. decembra 2015.

Seja je potekala v Klubu 15, Mestna hiša, Mestni trg 1, Ljubljana.

Sejo je vodil predsednik Odbora Anton Kastelic.

Na seji so bili navzoči članice in člani Odbora (v nadaljevanju: člani):

Anton Kastelic, Iztok Kordiš, Emilija Mitrović, Martina Kajzer in Irena Kuntarič Hribar.

Seje se ni udeležila Bruna Antauer in Nataša Sax.

Na seji so bili navzoči tudi:

Sašo Rink, direktor JSS MOL, Anja Šegula (JSS MOL) in Boris Kaučič iz MOL, SODMS.

Seja se je pričela ob 16.45 uri ob navzočnosti 4 članov.

S sklicem seje so člani prejeli predlog dnevnega reda 7. seje Odbora:

1. Potrditev zapisnika 6. seje Odbora za stanovanjsko politiko
2. Predlog Sklepa o dopolnitvah Sklepa o stanovanjski najemnini
3. Razno

O dnevnem redu ni razpravljal nihče, zato je predsednik dal na glasovanje predlagani dnevni red:

**PREDLOG SKLEPA:**

**Odbor za stanovanjsko politiko sprejme predlog dnevnega reda 7. seje Odbora.**

Navzoči so bili 4 člani.

Za je glasovalo 4 člani. Proti ni glasoval nihče.

Predlog dnevnega reda **je bil** sprejet.

**AD 1**

Predsednik je vprašal navzoče člane in članice ali je kakšna pripomba na vsebino zapisnika 6. seje odbora. Prisotni niso podali nobenih pripomb na zapisnik. Nato je predsednik dal na glasovanje naslednji sklep.

**PREDLOG SKLEPA:**

**Potrdi se zapisnik 6. seje Odbora za stanovanjsko politiko.**

Navzoči so bili 4 člani.

Za je glasovalo 4 člani. Proti ni glasoval nihče.

Sklep je bil sprejet.

**AD 2**

Predsednik OSP je na krajše predstavil Predlog Sklepa in nato besedo predal direktorju JSS MOL.

Direktor JSS MOL, g. Sašo RINK, je predstavil Predlog Sklepa o dopolnitvah Sklepa o stanovanjski najemnini.

Predstavil je Predlog Sklepa o dopolnitvah Sklepa o stanovanjski najemnini skupaj s pomisleki iz dopisa oz mnenja Sveta za varstvo pravic najemnikov stanovanj v MOL.

Razpravljali so: Sašo Rink, Anton Kastelic, Iztok Kordiš, Emilija Mitrović, Martina Kajzer in Irena Kuntarič Hribar in Boris Kaučič

Razprava je potekala o premoženjskem cenzusu, o tolmačenju ministrstva, o zaračunavanju najemnine, o premoženjskih cenzusih, o tržni najemnini, o pravičnosti, o premožnejših najemnikih, o dvigu najemnine in statusov najemnikov, o zakonsko določeni primerni najemnini, o subvencijah, o razvrednotenju srednjega sloja, o dohodkovnem in premoženjskem cenzusu, o tržnih in kadrovskih stanovanjih, o dosedanjem izplenu JSS MOL glede na pretekla preverjanja najemnikov, o preverjanju najemnikov ki so to postali pred 2003 in kasneje, o enakopravnosti najemnikov.

Po končani razpravi je predsednik dal na glasovanje.

**SKLEP:**

**Odbor za stanovanjsko politiko je obravnaval Predlog Sklepa o dopolnitvah Sklepa o stanovanjski najemnini skupaj z dopisom in mnenjem Sveta za varstvo pravic najemnikov stanovanj v MOL. Odbor je obsežno razpravljal o omenjenih dopolnitvah Sklepa o stanovanjski najemnini ter pridobil ustrezne odgovore poročevalcev na zastavljena vprašanja in ga predlaga pristojnemu Odboru za finance in Mestnemu svetu MOL v sprejem.**

Navzoči je bilo 5 članov.

Za je glasovalo 5 članov. Proti ni glasoval nihče.

Sklep je bil sprejet.

**AD 3**

Razpravljali so: Sašo Rink, Anton Kastelic, Iztok Kordiš, Emilija Mitrović, Martina Kajzer in Irena Kuntarič Hribar in Boris Kaučič

Razprava je tekla o spremembah Stanovanjskega zakona (SZ-1B), ki je v teku, o upravnikih, o konferenci v Portorožu in sprejeti Resoluciji NSP Slovenije na stanovanjskem področju.

Seja je bila končana ob 18.15 uri.

|  |  |
| --- | --- |
| Zapisal: Boris KaučičVišji svetovalec III | Anton KASTELICPredsednik |